Raaisel om verbrande bakkie op berg | Netwerk24
Raaisel om verbrande bakkie op berg
Deur Johané Scott 12 Oktober 2018 06:01
Talle vrae word gevra nadat ’n brandende bakkie Donderdag (4 Okto­ber) om­streeks 08:50 deur Paarl-polisielede op Paarlberg naby die amfiteater gevind is.
Volgens die polisiewoordvoerder kapt. Louise du Plessis is die polisie onmiddellik na die toneel ontbied nadat ’n lid van die publiek hulle in kennis gestel het.
Du Plessis het gesê terwyl die polisie na die toneel omgesien het, het die eienaar van die voertuig die bakkie as gesteel by die Paarl-polisiekantoor aangemeld.
Die bakkie is volgens Du Plessis in die vroeë oggendure vanuit die eienaar se erf by De Zoete Inval gesteel.
“Die eienaar was verpletter om uit te vind dat haar voertuig nie net gesteel is nie, maar van al sy dele gestroop is en aan die brand gesteek is,” het Du Plessis gesê. Sy sê sy weet nie waarom die bakkie aan die brand gesteek is nie en sê dit is die eerste keer dat die Paarl-polisiekantoor met só ’n saak te doen kry.
Die bakkie se eienaar was woedend toe sy ’n foto van wat van die bakkie oor is op Facebook gelaai het.
. A bakkie which had been stolen in Paarl was found burnt out on Paarl Mountain by police last week.